Ana Kalandadze

Ana Kalandadze, nada en Chokhatauri o 15 de decembro de 1924 e finada en Tbilisi o 11 de marzo de 2008, foi unha poeta xeorxiana . 

 Traxectoria 
miniatura|esquerda|Casa natal de Ana Kalandadze en Khidistavi
Naceu no seo dunha familia campesiña na aldea de Khidistavi da rexión de Guria. Formouse no instituto de Kutaisi ata 1941 e logo continuou estudos de filoloxía na Universidade Estatal de Tbilisi para graduarse en linguas caucásicas en 1946. Os seus primeiros poemas publicounos nas revistas Literatura da khelovneba e  Mnatobi no ano da súa graduación. Dende 1952 traballou como investigadora principal no departamento de lexicoloxía do Instituto de Lingüística Arnold Chikobava da Academia de Ciencias de Xeorxia. En 1953 apareceu a súa primeira colección de poemas e sucesivas recolleitas da súa poesía apareceron en 1958, 1960, 1967 e 1976. Publicou máis de 700 poemas nun estilo elaborado con rimas sutiles e curtas, raramente con máis de oito versos, e un lirismo persoal, que acadaron moita popularidade dende o comezo e moitos deles transformáronse en cancións populares. Dende 1993 foi académica da Academia de Ciencias de Xeorxia.   

Traduciu ao xeorxiano a  Stéphane Mallarmé e Aleksandr Pushkin entre outros poetas clásicos.   
 Notas 

Categoría:Finados en 2008
Categoría:Nados en 1924
Categoría:Nados na rexión de Guria
Categoría:Escritores en lingua xeorxiana
Categoría:Alumnos da Universidade Estatal de Tbilisi
Categoría:Tradutores
Categoría:Académicos
Categoría:Escritores de Xeorxia